《席上赠张稚昭二首 其一》
清代·吴暻

相府莲歌乐府春，清尊檀板话穷尘。谁传天宝凄凉曲，柳市当年旧玉人。

作者简介：（1662—?）名或作璟。清江苏太仓人，字元朗。吴伟业子。康熙二十七年进士，由户部主事历官兵科给事中，以事落职。旋入直武英殿，充《书画谱》纂修官。工诗，长于律绝。留心历朝掌故。有《左司笔札》、《西斋集》。